Фадзей Уладзіслававіч Дмахоўскі

Тадэвуш Ян Дмахоўскі, у расійскай традыцыі Фадзей Уладзіслававіч Дмахоўскі (—) — беларускі жывапісец, педагог.

 Біяграфія 
Са шляхецкага роду Бомбаль-Дмахоўскіх. Нарадзіўся на Піншчыне. Вучыўся ў 1873—1877 гадах у Пецярбургскай Акадэміі мастацтваў, у Кракаве ў Яна Матэйкі. У 1907 годзе разам з беларускім мастаком Апалінарыем Гараўскім выкладаў арнаментыку ў Вышэйшай школе заахвочвання мастацтваў у Пецярбургу. З 1920 года асістэнт факультэта мастацтваў у Вільні, выкладаў малюнак.

Пахаваны на могілках Роса ў Вільне.

 Творчасць 
Пісаў кампазіцыі на гістарычныя тэмы і пейзажы («Прысяга князя», «Лясная глуш»). Аўтар серыі малюнкаў гербаў беларускіх гарадоў для «Гербоўніка літоўскага», які публікаваўся ў пачатку XX стагоддзя ў віленскіх часопісах «» («Квартальнік літоўскі»), «Litwa i Ruś» («Літва і Русь»). Вядомы яго графічная серыя партрэтаў польскіх каралёў (Леха, Крака, Мешкі II, Пяста і іншых), гістарычных асоб (Тадэвуша Касцюшкі, Напалеона), дзеячаў культуры (Адама Міцкевіча і іншых).

 Літаратура 

 Дробов Л. Н. Живопись Белоруссии XIX — начала XX в. Мн., 1974.

Катэгорыя:Мастакі Беларусі
Катэгорыя:Нарадзіліся ў Пінскім раёне
Катэгорыя:Выпускнікі Імператарскай Акадэміі мастацтваў
Катэгорыя:Педагогі Расіі
Катэгорыя:Мастакі-пейзажысты Беларусі